Diari Oficial de la Generalitat Valenciana


Sumari del DOGV 2083, del 09-08-1993 (1993/828900)

ACORD de 26 de juliol de 1993, del Govern Valencià, pel qual es resol la qüestió suscitada entre els ajuntaments de Tollos i la Vall d'Alcalà, relativa a la fixació de la línia límit jurisdiccional entre ambdós municipis.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2083

Data del DOGV
:   09-08-1993

Secció del DOGV
:   ALTRES DISPOSICIONS

Número del document
:   1993/828900


Data del document
:   26-07-1993

Organisme emissor
:   Conselleria d'Administració Pública

Tipus de document
:   Acord

Acord de 26 de juliol de 1993, del Govern Valencià, pel qual es resol la qüestió suscitada entre els ajuntaments de Tollos i la Vall d'Alcalà, relativa a la fixació de la línia límit jurisdiccional entre ambdós municipis.  
El Govern Valencià, en la reunió del dia 26 de juliol de 1993, adoptà l'acord següent:  
Els ajuntaments de Tollos i la Vall d'Alcalà, ambdós de la província d'Alacant, varen incoar expedient per a la fixació de la línia límit jurisdiccional entre ambdós municipis, concretament entre els mollons núm. 7 i núm. 8.  
L'Institut Geogràfic Nacional va informar que l'acta de partició vigent, de 16 de febrer de 1899, va reconèixer com a línia límit provisional, entre els esmentats mollons, la línia recta que els uneix, però sols a efectes planimètrics. Havent exposat les raons tècniques per les quals no es jutja admissible el manteniment de dita línia recta provisional, l?esmentat organisme proposa la línia límit jurisdiccional que considera més adequada.  
El Consell d'Estat va emetre el seu dictamen preceptiu en sentit favorable a la proposta elaborada per la Conselleria d'Administració Pública, que reconeix els criteris sustentats per l?Institut Geogràfic Nacional.  
Per tant, tenint en compte allò disposat en l'article 25 de la Llei 5/1983, de 30 de desembre, del Govern Valencià, a proposta del Conseller d'Administració Pública i d?acord amb l?Institut Geogràfic Nacional i el Consell d'Estat, el Govern Valencià  
ACORDA  
La línia límit jurisdiccional entre els termes municipals de Tollos i la Vall d'Alcalà (ambdós de la província d'Alacant), en el tram comprés entre els mollons núm. 7 i núm. 8, ubicats en l?indret anomenat Masía de Capaimona, s'adaptarà a la divisòria d'aigües situada al nord del tram de la línia límit provisional, tal com apareix grafiada en el mapa a escala 1:50.000, annex a aquest acord.  
Contra aquest acorda que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord al Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena í onzena de l?esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 26 de juliol de 1993  
El Conseller Secretari del Govern Valencià,   
LUIS BERENGUER FUSTER  
Veure imatge